Diari Oficial de la Generalitat Valenciana


Sumari del DOGV 9733, del 27-11-2023 (2023/11732)

RESOLUCIÓ de 26 d'octubre de 2023, de la Direcció General de Patrimoni, de terminació de l'expedient i la declaració de la improcedència de declarar hereva la Generalitat Valenciana respecte de l'herència de María Amparo Esteve Miralles. ABI 201/2023.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11998


Data del document
:   26-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 26 d'octubre de 2023, de la Direcció General de Patrimoni, de terminació de l'expedient i la declaració de la improcedència de declarar hereva la Generalitat Valenciana respecte de l'herència de María Amparo Esteve Miralles. ABI 201/2023. [2023/11480]  
Antecedents de fet  
La Conselleria d'Hisenda, Economia i Administració Pública ha tingut coneixement pel Jutjat de Primera Instància número 15 de València, procediment ordinari 241/2023, de la defunció, en estat de vídua, de María Amparo Esteve Miralles, l'1 de novembre de 2003, sense haver atorgat testament.  
De les actuacions dutes a terme per aquesta direcció general, es constata que va estar empadronada a l'Ajuntament de Paterna, posteriorment al de València, i va tornar de nou a Paterna.  
Vist que no consta, en principi, l'existència de persones amb dret a heretar, amb data 5 d'abril de 2023, el director general del Sector Públic i Patrimoni va signar un acord d'incoació de l'expedient de declaració administrativa d'hereus abintestat de la causant a què es fa referència més amunt, que es va publicar en el Diari Oficial de la Generalitat Valenciana de 27 d'abril de 2023 i que es va exposar en el tauler d'edictes de l'Ajuntament de Paterna del 18 d'abril al 18 de maig de 2023 i al de València del 18 d'abril al 19 de maig de 2023.  
Iniciada la investigació del cabal relicte, consta en el Registre de la propietat de Paterna número 2 l'immoble titularitat de la causant i el seu cònjuge, en el qual es fa referència a l'escriptura de partició de l'herència per part dels fills.  
Iniciada la investigació sobre aquest tema, a pesar que en la documentació inicial consta que la causant no va atorgar testament, la notaria de Rafael Estevan Gordo afirma que va testar i que sobre la base d'aquest es va atorgar una escriptura de partició de l'herència.  
Per tot això, no és procedent la declaració de la Generalitat Valenciana com a hereva de la causant.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestats a favor de la Generalitat respecte d'aquesta herència.  
  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada, així com la improcedència de declaració a la Generalitat Valenciana com a hereva de María Amparo Esteve Miralles, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant de l'existència d'hereus amb millor dret. I no és necessari un informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de Decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
Tercer  
Notificar la present resolució a les persones amb dret a heretar.  
  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica d'Economia en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que es puga exercir qualsevol altre recurs o acció que s'estime procedent.  
  
València, 26 d'octubre de 2023.- El director general de Patrimoni: Antonio Joaquín Woodward Porch.